Presidenti Obama shpalos strategjinë e re amerikane të mbrojtjes
Kjo për të orientuar vendim-marrjen e Pentagonit dhe për të vlerësuar prioritetet në kushtet e deficitit buxhetor dhe debatit partiak.
Presidenti Barak Obama dhe zyrtarë amerikanë të mbrojtjes kanë bërë publike rezultatet e rishikimit të strategjisë së mbrojtes për të ruajtur superioritetin e ushtrisë amerikane por me më pak trupa dhe më efiçiente, e aftë për t’iu përgjegjur sfidave globale. Korrespondenti i Zërit të Amerikës në Shtëpinë e Bardhë, Dan Robinson na sjell hollësi. Rishikimi strategjik u bë me urdhër të Presidentit Obama vitin e kaluar për të orientuar vendim-marrjen e Pentagonit dhe për të vlerësuar prioritetet në atmosferën e shtrëngimit të buxhetit dhe debatit të ashpër partiak lidhur deficitin dhe borxhin. Duke njohur rëndësinë e këtij hapi, Presidenti Obama u paraqit sëbashku me sekretarin e Mbrojtjes, Leon Paneta, dhe Shefin e Shtatmadhorisë amerikane, Martin Dempsey, me rastin e shpalljes së rezultateve në Pentagon. Zoti Obama i vuri theksin përfundimit të operacioneve luftarake amerikane në Irak, zvogëlimit të kontigjentit të trupave në Afganistan, vrasjes së Osama bin-Ladenit dhe operacionit të suksesshëm të NATO-s në Libi. Ai tha se koto zhvillime i sollën Shtetet e Bashkuara në këtë moment tranzicioni. Zoti Obama tha se forcat ushtarake do të jenë “aktive, elastike dhe të gatshme për t’iu përgjegjur një sërë skenarësh dhe kërcënimesh”. Prania e Shteteve të Bashkuara në rajonin e Azi-Paqësorit do të forcohet dhe zoti Obama përsëriti atë që tha në muajin nëntor në Australi, se shkurtimet “nuk do të bëhen në dëm të rajoneve me rëndësi kritike”. Sekretari i Mbrojtjes, Leon Paneta, tha ndërkaq, se strategjia e re ka për qëllim shkurtimet e shpenzimeve të mbrojtjes në formë të balancuar me 487 miliardë dollarë gjatë 10 vjetëve, por kjo nuk do të thotë se është zgjedhje mes sigurisë kombëtare dhe përgjegjësisë fiskale. Zoti Paneta tha se një “forcë e përbashkët më e vogël, e gatshme dhe e pajirur mirë” do të përqendrohet në rajonin e Paqësorit dhe në Lindjen e Mesme. Sekretari Paneta tha se ushtria ameriane duhet të jetë e aftë të luftojë në disa konflikte në të njejtën kohë dhe “të konfrontojë dhe të mundë më shumë se një armik njëherësh”. Në fjalën e tij, Presidenti Obama tha se hollësitë e kësaj strategjie do të shpalosen në javët e ardhëshme. Presidenti Obama tha se buxheti i mbrotjes së Shteteve të Bashuara do të rritjet më ngadalë gjatë 10 vjetëve të ardhëshme, por ai do të përmbushë përgjegjësitë globale të Amerikës.